# SPLOŠNI PRAVILNIK GPS SLEDENJE - vzorec

1. člen (vsebina)

Sužbena vozila NAZIV PODJETJA, s katerimi se opravlja:

- prodaja na terenu

- dobava blaga strankam

- servis strojev na terenu

- razvoz blaga

- nadzor gradbišč

- prevoz zaposlenih na delovne lokacije

- razvoz druge pošte

so lahko opremljena s satelitskim sistemom za sledenje vozil (v

nadaljevanju GPS sistem). GPS tehnologija (Global Positioning System) je satelitski navigacijski sistem, ki se uporablja za določanje natančnega položaja in časa kjerkoli na zemlji. V konkretnem primeru se GPS naprava vgradi v avtomobil in omogoča, da se preko računalnika ali druge naprave kadarkoli vpogleda v natančno lokacijo vozila v vsakem trenutku.

Delodajalec s sprejemom tega pravilnika uvaja GPS sistem v določena vozila, ki jih delavci uporabljajo za službene poti. Konkretna vozila, v katere se bo gradilo GPS naprave, so na seznamu vozil, ki je priloga tega pravilnika.

Seznam vozil se ob odtujitvi ali nakupu novih vozil, oziroma odstranitvi GPS naprave iz posameznega vozila, ažurira brez da bi bilo potrebno spreminjati ta pravilnik, pri čemer je potrebno zaposlene s spremenjenim seznamom seznaniti.

2. člen (nameni uporabe in razlogi za uvedbo)

NAZIV PODJETJA vgrajuje GPS sistem za sledenje vozil v službena vozila zaradi varnostnih

razlogov, zlasti glede:

* protipravnega odvzema motornega vozila;
* ugrabitve ali drugega kaznivega dejanja zoper uslužbenca, ki pošiljko prevaža;
* odtujitve opreme,pošte,blaga ki se z vozilom prevaža;
* določitve lokacije v primeru prometne nesreče.

V določenih službenih vozilih delodajalca se običajno nahaja oprema, namenjena za dobavo in montažo strojne opreme. V službenih vozilih se poleg opreme praviloma nahajajo tudi razni vzorci, ki so namenjeni za razne poslovne sestanke. Blago in vzorci so praviloma večje vrednosti, zaradi česar bi lahko z odtujitvijo vozila, v katerem se nahajajo, delodajalcu nastala velika materialna škoda, ki predstavlja škodo v višini vrednosti odtujenega blaga, vzorcev ter škodo, ki bi nastala zaradi ne-dobave ali prepozne dobave. V določenih službenih vozilih se običajno nahajajo dokumenti, ki vsebujejo podatke, ki predstavljajo poslovno skrivnost in bi pridobitev teh podatkov s strani nepooblaščenih oseb lahko delodajalcu povzročila znatno škodo. V primeru odtujitve vozila bi se s pomočjo pridobljenih podatkov iz GPS sistema lahko ukradeno vozilo zelo hitro izsledilo.

Morebitni vdori v službena vozila ali odtujitve službenih vozil predstavljajo hkrati tudi nevarnost za zaposlene, ki ta službena vozila uporabljajo. Z vpogledom v podatke GPS sistema se lahko ukradeno vozilo zelo hitro izsledi, s tem pa je zagotovljena tudi večja varnost zaposlenih, ki tovrstna vozila uporabljajo.

V primeru, da pride do prometne nesreče, ponesrečenci pogosto ne znajo natančno opisati lokacije, na kateri je prišlo do nesreče, pogosto pa to ni možno zaradi posledic, ki jih utrpijo v prometni nesreči. Z uporabo GPS sistema se lahko v najkrajšem možnem času ugotovi lokacija vozila, ki je bilo udeleženo v prometni nesreči, s čemer lahko delodajalec hitro sproži ustrezne postopke v zvezi s prometno nesrečo ter hkrati o dogodku obvesti osebo, h kateri je bil delavec, ki se je ponesrečil s službenim vozilom, namenjen (kupec, poslovni partner,…).

3. člen (drugi nameni uporabe)

Podatki GPS sistema za sledenje vozil se lahko uporabijo tudi:

* ko so podani razlogi za sum, da je bilo vozilo uporabljeno v nasprotju z pravilnikom podjetja ali drugih predpisov;
* za bolj kvalitetno poslovanje z poslovnimi partnerji
* za potrebe analiz, katerih cilj je racionalizacija in optimizacija načrtovanja poti.

4. člen (seznanitev delavcev)

Vozniki, ki upravljajo službeno vozilo, opremljeno z GPS sistemom za sledenje vozil, morajo biti predhodno seznanjeni s tem, da je naprava nameščena v vozilu, značinom njene uporabe, njenim delovanjem, namenom namestitve in s primeri, vkaterih se lahko uporabijo z napravo pridobljeni podatki. Voznik pred uporabo vozila, v katerem je nameščen GPS sistem za sledenje vozil, podpiše izjavo o seznanitvi, ki je priloga tega navodila.

5. člen (vpogledi v podatke)

GPS sistem za sledenje vozil se uporablja v skladu s predpisi, ki varujejo zasebnost in osebne podatke uporabnikov vozila. Vpogled v podatke ali izpis podatkov o posameznem vozilu lahko iz upravičenih razlogov zahtevajo:

|  |  |
| --- | --- |
| Ime in priimek | Funkcija v podjetju |
|  |  |
|  |  |
|  |  |

6. člen

 Programska oprema za sledenje vozil je nameščena na posebnem računalniku, ki se nahaja v varovani strežniški sobi. S programom in evidencami GPS sistema za sledenje vozil upravlja in do njih dostopajo izključno zaposleni omenjeni v prejšni točki.

Vsak vpogled v podatke o posameznem vozilu se evidentira v poseben delovodnik (beleženje dostopov) in sicer:

* datum in čas vpogleda;
* ime in priimek osebe, ki je vpogled zahtevala;
* registrska številka vozila, na katerega se nanašajo pregledovani podatki;
* izvedene aktivnosti;

**OBVESTILO O IZVAJANJU GPS SPREMLJANJA VOZIL - VZOREC**

Spoštovani!

Podjetje \_\_\_\_\_\_\_\_\_\_\_\_\_\_\_\_ s sedežem v \_\_\_\_\_\_\_\_\_\_\_\_\_\_\_\_\_\_\_\_\_ izvaja GPS spremljanje naslednjih vozil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sledenje vozil izvajamo ker je to potrebno za varnost premoženja, optimizacijo delovnih procesov in zagotavljanja bolj kvalitetnega poslovanja z poslovnimi partnerji.

Podpis zaposlenega:

datum: